Тук е минавал Пътят на коприната и е имало пазар на роби в село Робово – Радио Верига Фокус
Петрич. Тук е минавал Пътят на коприната и е имало пазар на роби в село Робово. Това разказва за Радио „Фокус“- Пирин отец Кирил на Чуриловския манастир “Св. Георги”. „ Легендата разказва, че тук са били кръстопътни търговски пътища и тази земя е била много оживена. Тук е минавал Пътят на коприната. Имало е село Робово, за което се предполага, че носи името си, тъй като тук е имало пазар на роби за Африка, Азия и Европа. В района са преминавали търговски кервани през римските пътища. Това е бил един естествен център на 12 махали, които са около манастира“, каза отец Кирил. По думите му по тези височки части никога не е стъпвал турски крак. „Никога в този район не е стъпвал турски крак. От село Боровичене до тук е присъствал само турски аскер. В края на 18- ти и 19- ти век тук е имало около 6 000 християни“, каза отец Кирил. Той разказва,че Чуриловския манастир „Св. Георги“ е бил любимото място на Баба Ванга, като благодарение на нея започна да се празнува празника Петровден. Три пъти в годината има празник манастира- Гергьовден, Петровден и на Малка Богородица. Лора КАЛЧЕВА